पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। शिक्षा विभाग ने स्कूलों में पद रिक्त नहीं होने के कारण एक साथ 100 से अधिक लेक्चरर्स को एपीओ कर दिया। बिना कारण ही एपीओ होने से लेक्चरर्स में रोष है। इन्हें निदेशालय बीकानेर में ड्यूटी देने के निर्देश दिए गए हैं।
विभाग के पास पदोन्नति के बाद रिक्त पदों का विवरण नहीं है। जहां इन्हें लगाया जाता। ऐसे में विभाग ने इन्हें एपीओ कर दिया।
इन एपीओ किए गए व्याख्याताओं में से कई तो ऐसे हैं जिनके वर्तमान पदस्थापन की भी विभाग के पास जानकारी नहीं है। इन व्याख्याताओं के लिए जिला शिक्षा अधिकारियों को निर्देश दिया गया है कि वे इनके पदस्थापन की जानकारी प्राप्त कर उन्हें निदेशालय के लिए कार्यमुक्त करें।
अखिल राजस्थान विद्यालय शिक्षक संघ के प्रदेशाध्यक्ष रामकृष्ण अग्रवाल का कहना है कि किसी भी विभाग में एक साथ इतनी बड़ी संख्या में कार्मिकों को एपीओ नहीं किया जाता। यह विभाग के अधिकारियों की लापरवाही को उजागर करता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn